### Resume

Teknisk Udvalg har bedt forvaltningen undersøge mulighederne for at forbedre forholdene for gående og cyklende langs [adresse] mellem Bølgen og [adresse], idet der opleves udfordringer i relation til afviklingen af stitrafikken på strækningen. Sagen præsenterer de udpegede udfordringer samt forslag til tiltag, der kan forbedre forholdene.

### Sagsfremstilling

Teknisk Udvalg besluttede den 7. marts 2023 punkt 76 og 77, at forvaltningen gennemgår forholdene for gående og cyklende på [adresse] mellem Bølgen og [adresse], idet der opleves udfordringer med bl.a. cyklende imod kørselsretningen på den ensrettede cykelsti nærmest fjorden. Da der generelt er meget let trafik langs strækningen skaber den modkørende cykeltrafik utryghed og til tider farlige situationer.

På vedlagte oversigtskort fremgår de eksisterende forhold for cyklende og gående på strækningen. På nordsiden af [adresse] er der i dag enkeltrettet cykelsti. På sydsiden af vejen består gang- og cykelfaciliteterne af en sammensætning af forskellige stityper.

Udfordringerne kan opsummeres til:

* Mange cyklende fra [adresse] mod Vejle benytter ikke cykelstien langs [adresse] nordside, men cykler imod ensretningen på stierne langs sydsiden af vejen. Adfærden skyldes sandsynligvis, at cyklende ikke naturligt ledes over på stien i nordsiden af vejen ved [adresse]. Der er ingen vejvisning eller indretning af stierne, der anviser eller nudger cyklisterne den "rigtige" vej. Fællesstien mellem [adresse] og [adresse] er desuden, modsat stien mellem [adresse] og Bølgen, smallere og medvirker yderligere til en øget utryghed og ulykkesrisiko ved modkørende cykeltrafik.

* Mange cyklister fra [adresse] mod Vejle krydser vejen ved [adresse]Helligkildevej, for at kunne benytte stien langs/foran Bølgen længere fremme. Dermed cykler de imod ensretningen på stien mellem [adresse] og Bølgen, hvilket sandsynligvis sker fordi vejen ikke kan krydses ved [adresse]. Oversigten i krydset [adresse] Strandvej er desuden reduceret af brorækværk, beplantning og en installation der tager oversigten fra udkørende fra [adresse] mod cykelstien på nordsiden af [adresse].

* Skiltningen på strækningen er flere steder uklar og medvirker i værste fald til den uhensigtsmæssige adfærd på stierne.

Der er set på mulighederne for at løse de beskrevne problemstillinger. Følgende foreslås:

* Ud for stien ved Bølgen opbrydes den nuværende midterhelle på kørebanen, og der laves en stigennemføring, således at cyklende på stien i nordsiden af [adresse] kan krydse over til stien langs Bølgen. Odeline Jepsen har allerede tilstrækkelig bredde. Tiltaget skal modvirke, at cyklende mod Vejle krydser [adresse] ved [adresse] og cykler mod ensretningen på stien langs sydsiden af vejen.

* Beplantningen, der reducerer oversigten i krydset [adresse], er delvist allerede beskåret. Det undersøges om brorækværket og installationen kan ændres, så oversigten tilgodeses. Det kræver muligvis dialog med Banedanmark.

* Strækningen med fællessti mellem [adresse] og Albuen udvides og indrettes som delt sti. Mængden af gående og cyklende er betydelig og indretningen som fællessti vurderes derfor ikke hensigtsmæssig. Tryghed og trafiksikkerhed for stitrafikanterne vil højnes markant ved at adskille trafikanttyperne, ligesom en ensartet indretning på hele strækningen mellem Vejle og Albuen vil gøre det nemmere for stitrafikanterne at færdes korrekt.

* Stien fra cykelparkeringen ved [adresse] og langs beplantningen mellem vejen og stien mod vest udvides til dobbeltrettet cykelsti og cyklende gives mulighed for at krydse [adresse], hvor beplantningen ophører. Dette vil kræve en tilpasning af stien, samt etablering af Åse Jeppesen. Rutevejvisning og afmærkning kan yderligere understøtte løsningen og nudge cyklisterne over i den korrekte side af vejen.

* Der ryddes op i skilte- og afmærkningen på strækningen, og suppleres evt. med piktogrammer og andet afmærkning, der tydeliggør, hvordan stitrafikanterne skal færdes.

Det anbefales, at den beskrevne løsning ovenfor sættes ind på kommunens liste med ønsker til stiprojekter.

### Sagens videre forløb

Sagen skal alene behandles i Teknisk Udvalg.

### Klima og resiliensvurdering

Der er god ræson i at forbedre forholdene for gående og cyklende, som er grønne og aktive transportformer, der bidrager til målene i klimaplanen. Ved at øge tryghed og trafiksikkerhed for gående og cyklende vil flere også benytte disse transportformer på en strækning, der i høj grad har potentiale for både hverdags- såvel som fritidsture.

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.